धोनी नहीं ले सके माता वैष्णोदेवी का आशीर्वाद  
रविवार को माता वैष्णो देवी का आशीर्वाद लेने धोनी पहुंचे थे लेकिन खराब मौसम के कारण वे माता के दरबार तक नहीं पहुंच पाए।
विश्व कप शुरू होने से पहले अपनी जीत की कामना करने के लिए भारतीय क्रिकेट टीम के कप्तान महेंद्र सिंह धोनी और धुरंधर बल्लेबाज सुरेश रैना रविवार को माता वैष्णो देवी का आशीर्वाद लेने पहुंचे थे लेकिन खराब मौसम के कारण वे माता के दरबार तक नहीं पहुंच पाए।  अधिकारिक सूत्रों ने बताया कि धोनी, उनकी पत्नी साक्षी और सुरेश रैना ने त्रिकुटा पहाड़ी से माता के दरबार में जाने के लिए हेलीकॉप्टर से उड़ान भरी लेकिन खराब मौसम के कारण हेलीकॉप्टर गुफा के नजदीक के हेलिपैड पर उतरने में नाकाम रहा। बाद में वे उधमपुर के लिए रवाना हो गए। सोमवार को वे फिर से दर्शन का प्रयास करेंगे।